# A black text on a black background AI-generated content may be incorrect.

# Publicis Groupe България стартира образователна и менторска програма School of Big Ideas

*Програмата за развитие на новото поколение таланти в рекламата е първото локално издание на Publicis и е част от кампанията Power of Everyone по случай 30-та годишнина на групата в България*

04/08/25

[Publicis Groupe България](https://www.linkedin.com/company/publicis-groupe-bulgaria/posts/?feedView=all) дава началото на образователна и менторска програма с мисията да открива, развива и вдъхновява следващото поколение таланти в света на рекламата и комуникациите. [**School of Big Ideas (SOBI)**](http://www.schoolofbigideas.bg) е първото локално издание на Publicis в България и в нея участват ментори от **Saatchi & Saatchi, Publicis Dialog, Brandworks, MSL, Zenith, Starcom, Digitas** и **Data Intelligence**. Целта на менторската програма е да осигури реален практически опит, да разкрие какво представлява работата в агенция отвътре и да помогне на младите таланти да намерят своето място в света на рекламата, маркетинга, стратегическото мислене и медиите. Инициативата е част от 30-годишнина на Publicis Bulgaria - **Power of Everyone**, с която компанията отбелязва развитието си на пазара не само като услуги и бизнес решения за своите клиенти, но и развитие на експертизата и уменията на своите екипи.

*„Първият досег с една професия – било то стаж или първа работа – често задава тона за цялостното отношение към нея. Всеки, който работи с хора, знае, че именно това отношение е понякога по-важно дори от професионалните умения – то разкрива мотивацията, ангажираността и личната отдаденост. Чрез School of Big Ideas вярваме, че не просто ще предадем знания и опит, а ще създадем правилното отношение към комуникационната индустрия – с разбиране, вдъхновение и уважение към силата ѝ да променя.“ –* споделя **Весела Апостолова, главен изпълнителен директор на Publicis Groupe България.**

Програмата School of Big Ideas е насочена към студенти (бакалавър и магистър) и хора с интерес към рекламата, маркетинга, медиите и стратегиите или които търсят първи стъпки в индустрията, и искат да учат от практиката.

**Какво включва School of Big Ideas?**

* **Два тематични онлайн курса** за Creative и Media
* **Гъвкав онлайн достъп** през вътрешната платформа за обмен на знания и обучения Marcel
* **3-дневен workshop в София** с реални казуси и работа в екип
* **Ментори от агенциите на Publicis Groupe Bulgaria**
* **Възможност за стаж или работа** в групата за най-добрите участници

**Creative** модулът включва основите на рекламния процес от определянето на ролята на рекламната агенция, през изготвяне на задание, копирайтинг и визуален сторителинг, до създаване на стратегия и идеи. **Media** модулът включва запознаване с медийното планиране и дигиталните инструменти от стратегия и планиране, ТВ и дигитални кампании, работа с Google Ads до измерване на резултати.

**Менторите в School of Big Ideas**  са доказани експерти и лидери в Publicis Groupe като: **Симеон Вангелов**, старши копирайтър в Saatchi&Saatchi, **Ива Григорова**, директор PR бизнес в MSL, **Елена Церовска**, старши бранд стратег в Brandworks, **Диляна Токушева**, арт директор в Publicis Dialog, **Борис Стоянов**, ръководител работен процес и резултати в Digitas, **Илияна Минкова**, ръководител PPC кампании в Starcom, **Анита Попова**, медиен акаунт мениджър в Starcom, **Десислава Лефтерова**, медиен директор в Zenith.

**Кандидатури се приемат до 31 август на** [**www.schoolofbigideas.bg**](https://www.schoolofbigideas.bg)**. Онлайн курсовете за двата модула ще се проведат от 01 до 10 септември. Участието в 3-дневния workshop в офиса на Publicis Groupe България ще се състои между 17 и 19 септември.**

**Участието е напълно безплатно и не изисква предишен опит.** За повече информация и регистрация**:**  [www.schoolofbigideas.bg](https://www.schoolofbigideas.bg).

A black background with a gold symbol

AI-generated content may be incorrect.

***За Publicis Groupe - The Power of One***

**Publicis Groupe** е лидер в комуникациите в глобален план и в България и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** **обединява няколко специализирани звена** - Saatchi&Saatchi, Leo, Red Lion, Digitas, MSL, Publicis Dialog, Brandworks, Data Intelligence, Zenith, Starcom и Publicis Sapient, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудиовизуални продукти, медийни стратегии и медийно планиране и купуване.

Компанията също е **експертен център за „Разузнаване на социалните мрежи“**, чийто отдел работи с чужди пазари от мрежата на Publicis Groupe. Екипът има познания на повече от 25 езика и анализира тенденциите и нагласите в потребителското съзнание и поведение, преди те да са станали актуални, като по този начин маркетинг експертите имат възможността да интегрират тази информация в дългосрочните си стратегии и процеси на марките и компаниите.

През 2022 г. Publicis Groupe България разраства **технологичната си експертиза с екипи от IT разработчици**, които работят за създаването на дигитални маркетинг платформи за глобални клиенти на Publicis.

|  |  |  |  |
| --- | --- | --- | --- |
| За повече информация: | | | |
| Ива Григорова | Директор PR бизнес, MSL | + 359 887 917 267 | [Iva.grigorova@mslgroup.com](mailto:Iva.grigorova@mslgroup.com) |